1900

Konge i Danmark: Christian 9. 1863-1906

Se også 1900 (tal) og 1900 (film)

Begivenheder

Januar 
1. januar – Den danske krone-møntfod fylder 25 år.
 2. januar – USA's udenrigsminister John Hay proklamerede, at Kina skulle være et åbent land, den såkaldte "åbne dørs politik"

Februar 
 5. februar – skuespilleren Robert Schyberg overfalder Dagbladet Politikens teaterkritiker Edvard Brandes på Østergade i København, krænket over hans anmeldelse af sin rolle som Leander i Mester Geert Westphaler
 27. februar - i Storbritannien stifter fagforeningerne Labour Representation Committee - en af forløberne for Labour Party

Marts 
 1. marts – Politiets Centralbureau for Identifikation oprettes i Danmark.
 12. marts – den tyske rigsdag vedtager en oprustning af flåden. Over en 17-årig periode skal der bygges yderligere 38 slagskibe, 48 krydsere og 96 destroyere
 13. marts - i den anden boerkrig okkuperer britiske styrker Bloemfontein i Oranjefristaten
 16. marts - Knossos på Kreta opdages af Arthur Evans
 23. marts - den britiske arkæolog Arthur Evans begynder udgravningen af Knossos på Kreta

April 
 22. april – Georg Brandes anmelder i Politiken første del af Johannes V. Jensens Kongens Fald.
 27. april – Uenigheder om skattelovgivningen fører til ministeriet Hugo Hørrings fald, og godsejer Hannibal Sehested danner landets sidste Højre-regering.
 27. april – Departementet for offentligt arbejde udskilles fra Indenrigsministeriet og bliver til Ministeriet for offentlige Arbejder

Maj 

 17. maj - de britiske tropper ved Mafeking undsættes efter belejring af boerstyrker

Juni 
4. juni - A. L. Brems første danskbyggede bil kører sin første tur i Viborg
21. juni - konflikten mellem Kina og imperialistiske stormagter under bokseropstanden eskalerer, da Qing-dynastiets leder, Enkekejserinde Cixi, erklærer krig mod alle udenlandske tropper i Kina

Juli 

 2. juli – første flyvning med en Zeppeliner
 9. juli - Dronning Victoria stadfæster loven om det australske statsforbund, som dermed får én regering

 29. juli – Italiens konge, Umberto I, myrdes under et besøg i byen Monza i Lombardiet

August 

 14. august - Ottenationsalliancen besætter Peking i en offensiv for at stoppe Bokseropstanden i Qing-dynastiets Kina

September 
 15. september – Det nye Aarhus Teater indvies.
 23. september – Handels- & Kontormedhjælperforbundet stiftes

Oktober 

 9. oktober - Cook Islands bliver en del af Storbritannien

November 
 6. november – Præsidentvalg i USA

December 
 14. december – Max Planck publicerer sin kvanteteori.

Født 
 1. januar – Chiune Sugihara, japansk diplomat (død 1986).
 15. januar – William Heinesen, færøsk/dansk forfatter (død 1991).
 30. januar – Ingrid Langballe, dansk skuespiller (død 1975).
 4. februar – Jacques Prévert, fransk digter og manuskriptforfatter (død 1977).
 11. februar – Hans-Georg Gadamer, tysk filosof (død 2002).
 2. marts – Kurt Weill, tysk komponist (død 1950).
 9. marts – Charles Tharnæs, dansk skuespiller (død 1952).
 14. marts – Peter Boas Bang, dansk ingeniør og fabrikant (død 1957).
 8. april – Willy Skjold Burne, dansk vinhandler og grundlægger (død 1973).
 11. april – Kai Normann Andersen, dansk film- og revykunstner (død 1967).
 18. april – Henny Harald Hansen, dansk etnograf (død 1993).
 6. maj – Vilhelm Hansen, dansk tegner og illustrator (Rasmus Klump) (død 1992).
 6. maj – Zheng Ji, kinesisk biokemiker (død 2010).
 16. maj – Aage Winther-Jørgensen, dansk skuespiller (død 1967).
 8. juni – Jakob Nielsen, dansk skuespiller (død 1979).
 17. juni - Martin Bormann, tysk nazistisk politiker (død 1945).
 1. juli – Harald Herdal, dansk forfatter (død 1978).
 6. juli – Frederica Sagor Maas, amerikansk forfatter (død 2012).
 27. juli – Arveprins Knud, dansk prins (død 1976).
 4. august – Elizabeth Bowes-Lyon, engelsk dronning (død 2002).
 23. august - Malvina Reynolds, amerikansk folkesanger, blues-sanger og sangskriver (død 1978).
 27. august – Knud Thestrup, dansk politiker (død 1980).
 8. september – Alice O'Fredericks, dansk filminstruktør (død 1968).
 2. oktober – Erna Hamilton, dansk æresminister, legatstifter og grevinde (død 1996).
 5. oktober – Margherita Flor, kgl. dansk operasanger (død 1991).
 7. oktober – Heinrich Himmler, tysk nazist (død 1945).
 25. november – Rudolf Broby-Johansen, dansk forfatter og kunstpædagog (død 1987).
 29. november – Jørgen-Frantz Jacobsen, færøsk/dansk forfatter (død 1938).

Dødsfald 
 3. januar– Knud Gamborg, dansk tegner (født 1828).
 20. januar - John Ruskin, britisk forfatter, (født 1819).
 9. januar – C.S. Klein, dansk jurist og politiker (født 1824).
 26. februar – Elof Kristofer Tegnér, svensk historieskriver og biblioteksmand (født 1844).
 1. marts – Edvard Helsted, dansk komponist (født 1816).
 6. marts – Gottlieb Daimler, tysk bilkonstruktør (født 1834).
 10. marts – J.P.E. Hartmann, dansk komponist (født 1805).
 9. maj – Carl Brosbøll (pseudonym Carit Etlar), dansk forfatter (født 1816).
 29. maj – Carl Georg Lange, dansk læge (født 1824).
 3. juni - Mary Kingsley, engelsk forfatter og opdagelsesrejsende (født 1862).
 5. juni – Stephen Crane, amerikansk forfatter til borgerkrigsromanen Modets røde Kokarde.
 17. juli – Clemens Weller, tyskfødt dansk fotograf (født 1838).
 18. juli – Johan Kjeldahl, dansk kemiker (født 1849).
 29. juli – Kong Umberto I af Italien (født 1844). – dræbt ved attentat
 29. juli – Sigbjørn Obstfelder, norsk digter (født 1866).
 30. juli – Alfred af Sachsen-Coburg-Gotha hertug af Sachsen-Coburg-Gotha, hertug af Edinburgh og prins af Storbritannien (født 1844).
 16. august – Nicolai Reimer Rump, dansk justitsminister og amtmand (født 1834).
 25. august – Friedrich Nietzsche, tysk filosof (født 1844).
 31. august – Th. Schiøtz, dansk brygger og grundlægger (født 1821).
 17. september – Peter Most, dansk portrætfotograf (født 1826).
 22. november - Philip Weilbach, dansk akademisekretær og kunsthistoriker (født 1834).
 22. november Arthur Sullivan, engelsk komponist (født 1842).
 30. november – Oscar Wilde, irsk poet og dramatiker (født 1854).
 25. december – Edvard Galle, dansk chokoladefabrikant (født 1844).
 31. december - Oscar Alin, svensk videnskabsmand og politiker (født 1846).

Fødevarepriser og fortjenester 

Det kostede varerne:

 Et 4 kg rugbrød 55 øre
 Et 1 kg franskbrød 30 øre
 1 kg hvedemel 22 øre
 1 kg rugmel 14 øre
 1 kg havregryn 40 øre
 1 kg sukker 49 øre
 1 kg kaffe 3,60 kr.
 1 kg smør 2 kr.
 1 l. sødmælk 14 øre
 Et stykke wienerbrød 4 øre
 Et stykke lagkage 10 øre
 En pilsner 11 øre
 1 l. brændevin 55 øre

Og det tjente man:
 Faglærte arbejdere 43 øre/t.
 Ufaglærte 33 øre/t.

Sport 
 14. maj - i Paris åbnes de 2. moderne olympiske lege
 Idrætsforeningen Aarhus 1900 bliver stiftet
9. januar - Fodboldklubben S.S. Lazio grundlægges i Rom

Bøger 
 Lord Jim – Joseph Conrad.
 Kongens Fald (to første bind) – Johannes V. Jensen
 Gadens Digte – Edvard Søderberg.

Nye ord i det danske sprog 
 grammofon
 lurmærker
 wc

Det danske vejr i 1900

Eksterne henvisninger 

00